CELEX: 62010TN0435
Language: et
Date: 2010-09-17 00:00:00
Title: Kohtuasi T-435/10: 17. septembril 2010 esitatud hagi — IEM ERGA — EREVNES MELETES PERIVALLONTOS & CHOROTAXIAS versus komisjon

18.12.2010   
            
            
               ET
            
            
               Euroopa Liidu Teataja
            
            
               C 346/43
            
         17. septembril 2010 esitatud hagi — IEM ERGA — EREVNES MELETES PERIVALLONTOS & CHOROTAXIAS versus komisjon
   (Kohtuasi T-435/10)
   ()
   2010/C 346/87
   Kohtumenetluse keel: kreeka
   
      Pooled
   
   
      Hageja: IEM ERGA — EREVNES MELETES PERIVALLONTOS & CHOROTAXIAS (Ateena, Kreeka) (esindaja: advokaat N. Sofokleous)
   
      Kostja: Euroopa Komisjon
   
      Hageja nõuded
   
   Hageja palub Üldkohtul:
   
               —
            
            
               tühistada Euroopa Komisjoni teadusuuringute peadirektoraadi 7. mai 2010. aasta ettevalmistav akt, millega hagejale teatati otsusest anda tema kohta välja maksekäsk;
            
         
               —
            
            
               tühistada Euroopa Komisjoni maksekäsk nr 3241004968 (võlateade);
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagiavalduses esitab hageja nõude tühistada Euroopa Komisjoni teadusuuringute peadirektoraadi 7. mai 2010. aasta ettevalmistav akt, millega hagejale teatati otsusest anda tema kohta välja maksekäsk, samuti tühistada lepingu FAIR-CT98-9544 alusel välja antud 14. juuli 2010. aasta maksekäsk (võlateade) nr 3241004968.
   Hageja põhjendab oma argumente järgmiste väidetega:
   
               —
            
            
               õigusliku aluse ja pädevuse puudumine, arvestades, et lepingu FAIR-CT98-9544 alusel vastu võetud vaidlustatud aktid on haldusaktid, mille vastuvõtmiseks puudusid õiguslik alus ja pädevus, kuna leping, mida lepingu artikli 10 kohaselt reguleerib ainult Kreeka õigus, ei anna komisjonile õigust lepingust tulenevaid summasid ühepoolselt määratleda ja iseseisvalt tagasi nõuda.
            
         
               —
            
            
               õigusliku põhjenduse puudumine, tõendite puudumine ja komisjoni argumentide tagasilükkamine, sest nagu järeldub Üldkohtu otsusest kohtuasjas T-7/05 ja hageja osutatud teenuste kohta väljastatud arvetest, olid nende arvete alusel äriühingult Parthenon A.E hagejale laekunud summad osa arvetes kirjeldatud teenuste osutamise eest makstud tasust, mitte aga toetuse ettemakse, mille äriühing Parthenon A.E. hageja esindajana komisjonilt oli saanud;
            
         
               —
            
            
               vasturääkivused vaidlustatud aktide põhjendustes;
            
         
               —
            
            
               õigusliku põhjenduse puudumine ja tõendite puudumine, kuna komisjoni argumendid, millega ta vaidlustatud akte õigustab, ei leia kinnitust Üldkohtu põhjendustes kohtuotsuses T-7/05: komisjon vs. Parthenon A.E. ega ole tõendatud arvete ja muude esitatud tõenditega.